
OSÍDLENIE SEVERNEJ ČASTI NITRIANSKEJ PAHORKATINY 
A PRIEAHLYCH SVAHOV POVAZSKEHO INOVCA A TRIBEČA 
V DOBE ZELEZNEJ 


Terézia Vanglová 

Hallstatt period, La Těne period, register of sites, Nitrianska 
pahorkatina hills, Považský Inovec hills, Tribeč hills 


Settlement of Northern Regions of Nitrianska pahorkatina Hills and Adjacent Slopes of Považský Inovec and Tribeč 
Hills in the Iron Age 


One hundred and thirty-seven sites dated to the Iron Age have been registered in northern regions of Nitrianska pahorkatina 
hills and adjacent slopes of Považský Inovec and Tribeč hills. Sixty-eight of them (nine hillforts, four positions with grave 
units and fifty-five settlements) were dated to the Early Iron Age. The settlement was concentrated on the Nitra river stream; 
the most intensive one was documented within the area among Topolčany, Nedanovce and Velký Klíž. According to the 
recent knowledge, the Nitra river right bank seems to be unsettled (with the exception of upper Hlavinka brook area). 
Majority of sites are representing a background of eight hillforts (Map 1). Sixty-nine sites (four hillforts, one grave unit and 
sixty-four settlements) were dated to the Late Iron Age. In this period the settlement was concentrated on both the Nitra 
river stream and its right bank — the Radošinka and Perkovský brooks. The space among Topolčany, Nedanovce and Velký 
Klíž was settled only sparsely in that period (Map 2). The role of hillforts in the La Těne period was guite different from that 
in the Hallstatt period. While in the Early Iron Age hillforts had worked as defence and protection points for population, in 
the Late Iron Age they became trading centres. 


Va 


UVOD 


Výskum komplexu viacerých opevnených polôh v katastri obce Bojná, predovšetkým včasnostredo- 
vekého hradiska na polohe Valy (Bojná 1), upriamil pozornosť na osídlenie oblasti Považského Inovca 
nielen vo včasnom stredoveku, ale i v predchádzajúcich obdobiach. 

Tento príspevok vychádza z materiálov zhromaždených pre poster s názvom „Osídlenie v dobe že- 
leznej na východnej strane pohoria Považský Inovec“ (Jakubčinová/Vanglová 2008). Nami skúmaný región 
predstavujú východné svahy pohoria Považský Inovec, rozšírené o západné svahy Tribečského pohoria 
a severnú časť Nitrianskej pahorkatiny medzi nimi. Severnú hranicu predstavujú mestá Partizánske a Bá- 
novce nad Bebravou, južnú hranicu tvorí potok Blatina a sútok Radošinky s Nitrou. Sledované je osídle- 
nie v období staršej a mladšej doby železnej. 

Priestor východnej strany Považského Inovca zohral v minulosti významnú úlohu ako komunikačná 
línia medzi Ponitrím a Považím, čo dokladajú aj staršie archeologické nálezy. Význam tejto oblasti zvýšil 
aj výskyt železnej rudy a zlata. Železná ruda sa nachádza predovšetkým v južnej časti Považského Inov- 
ca, v okolí Marhátu (Nitrianska Blatnica-Jurko, Vozokany) a Bojnej III-Zihlavnika (Ruttkay 2007, 195, 196). 
Zlatonosné rozsypy sa koncentrujú na severovýchodnom okraji Považského Inovca, v okolí obcí Zlatní- 
ky, Dubodiel a Cimenná, kde bola zistená prehistorická ťažba (Grežďová/ Kvasnicová a kol. 2006, 8). 

Nitrianska pahorkatina sa tiahne od Bánoviec nad Bebravou až po oblasť Nových Zámkov, kde ply- 
nulo prechádza do Podunajskej roviny. Naša pozornosť je sústredená na jej severnú časť (približne po 
mesto Nitra). V Nitrianskej pahorkatine je najrozšírenejším pôdnym druhom hnedozem, ktorá v spojení 
s priaznivou klímou umožnila osídlenie tohto regiónu už v najstarších dobách. Černozem nachádzame 
v povodí Radošinky, resp. jej degradované ostrovy v blízkosti nivy Nitry nad jej sútokom s Radošinkou 
(Hraško/Linkeš/Šurina 1978, 70). Černozem a hnedozem tvoria najbonitnejšie jednotky na sledovanom 

území. Z hľadiska významu pre praveké poľnohospodárstvo sú dôležité aj nivné pôdy nachádzajúce sa 
v nivách Nitry a Bebravy, resp. menšie plochy na nivách ich prítokov. Je to pôdny typ s takmer univerzál- 
nym využitím (Wiedermann 2001, 13). 

Pohorie Tribeč patrí medzi okrajové pohoria Vnútorných Západných Karpát. Okolité nížiny prevyšu- 
je o takmer 600 metrov. Člení sa na dva geomorfologické podcelky - masív Zobora a masív Jelenca. Tieto 
masívy sú od seba oddelené širokou priečnou zníženinou medzi Podhoranmi a Žiranmi (Lacika 2003, 7). 

Lokality boli zhromaždené z nálezových správ, z publikovaných príspevkov, ako aj z článkov venova- 
ných podobnej problematike (Březinová 2006b, 9-50). Získali sme celkom 137 polôh datovaných do staršej 
alebo mladšej doby železnej. Okrem sídlisk sa v databáze vyskytuje trinásť hradísk a päť hrobových ná- 
lezov. Do staršej doby železnej bolo datovaných 68 polôh (z toho deväť hradísk a štyri hrobové nálezy), 
do mladšej doby železnej 69 polôh (z toho štyri hradiská a jeden hrobový nález). Archeologické výskumy 
boli realizované iba na 27 polohách (13 halštatských, 14 laténskych), ostatné lokality boli zistené len zber- 
mi, prípadne ide o náhodné nálezy. 


Staršia doba železná (halštatská) 


Do staršej doby železnej bolo datovaných 68 polôh - štyri polohy s hrobovými nálezmi, deväť hradísk 
a 55 sídliskových polôh. Len na trinástich polohách (štyri hradiská) boli realizované zisťovacie alebo zá- 
chranné výskumy menšieho rozsahu. 


Pohrebiská 


V oblasti nášho záujmu boli dosiaľ realizované takmer výlučne povrchové zbery a prieskumy, preto 
sú známe len štyri polohy s hrobovými nálezmi. Vo všetkých prípadoch ide o náhodné nálezy. 

V katastri obce Chrabrany, na kopci pretínajúcom cestu z Chrabrian do Topoľčian, sa náhodne našiel mlado- 
halštatský hrob. Hrob tvoria fragmenty dvoch nádob a pozostatky nedopálených kostičiek (Kudláček 1952, 530). 

Významné sú dva hroby vekerzugskej kultúry v Merašiciach a Dolnom Trhovišti, pričom hrob v Me- 
rašiciach predstavuje doteraz najsevernejšie nálezisko tejto kultúry. V katastri obce Dolné Trhovište (po- 
loha Klince) sa našiel žiarový hrob, ktorý obsahoval železný nôž a fragment bronzovej ihlice (Ožďúni 
2006, 20). V Merašiciach bol zistený kostrový, pravdepodobne ženský hrob, v ktorom sa našla bronzová 
postriebrená hadovitá záušnica (Bialeková 1985, 53). S týmito hrobmi pravdepodobne súvisí sídlisko ve- 
kerzugskej kultúry v Pastuchove (Fusek/Hunka/Fačkovec 1996, 8). 

Otázny je nález z Preselian (poloha Tábor). Na základe informácie o kostrových nálezoch tu bola vy- 
kopaná zisťovacia sonda. Získaný bol len črepový materiál (Wiedermann 1985, 51). 


Hradiská 


V súčasnosti je v danom regióne známych deväť hradísk. Na základe zberových nálezov sa zdá, že hra- 
disko na Marháte, využívané už v neskorej dobe bronzovej, bolo v staršej dobe železnej intenzívne osídlené 
(Jakubčinová, v tlači). Zisťovacia sonda Balneologického múzea v Piešťanoch ukázala kamennú deštrukciu 
vo vale (Klčo 1995, 136). Medzi významné nálezy doby halštatskej patrí fragment loďkovitej spony typu 
Šmarjeta, niekoľko tzv. skýtskych streliek a železný sekeromlat s krátkym tylom (Jakubčinová, v tlači). 

Ďalším hradiskom v Považskom Inovci je aj hradný kopec v Podhradí, ktorého halštatské osídlenie je 
zatiaľ doložené len zberovými nálezmi (Wiedermann 1985, 60). 

V jeho tesnej blízkosti sa nachádza hradisko na polohe Úhrad. Jeho opevnenie pozostávalo z jedno- 
duchého kamenno-hlinitého valu bez konštrukčných zvláštností, prerušeného dvomi bránami. Početné 
fragmenty keramiky poukazujú na existenciu nadzemných objektov. V blízkosti brány boli preskúmané 
dva sídliskové objekty. Hradisko malo zrejme aj refugiálnu funkciu (Dušek 1975, 46). 

Otázne je hradisko Tábor v katastri obce Veľké Chlievany, so zvláštnou polohou. Ide o vyvýšeninu 
porušenú intenzívnym obrábaním pôdy (Nešporová 2002, 44; Ruttkay/Rejholec 1982b, 258). 

Na horskom ostrohu Tribečských vrchov nad obcou Krnča (poloha Tábor) bolo zistené hradisko, ktoré 
bolo valmi rozdelené na akropolu a predhradie. Podľa nájdeného materiálu zrejme vzniklo už v staršej 
dobe halštatskej (Benadik 1967, 612). 

Neďaleko tohto hradiska sa nachádza ďalšia výšinná poloha - Šiance, v katastri obce Klátová Nová Ves. Pri 
porušení valu a časti akropoly výstavbou cesty bol nájdený črepový materiál (Wiedermann 1985, 55, 56). 

Na polohe Hradište pod Šípkom, v katastri obce Malé Uherce, bolo zistené opevnenie valom a čias- 
točne priekopou. Areál hradiska bol zrejme vnütorne členený. Nálezy keramiky datujü hradisko do doby 
halštatskej (NS - Porubský 1957). 

Hradiskom na hrebeni Tribečských vrchov je Velký Tribeč (kataster obce Kovarce). Rozkladá sa na 
temene vrchu, kde je dodnes viditelný val z nasypaného lomového kameňa, vysoký 1-2 m, prerušený 
kliešťovitou bránou. Podla zberového materiálu vzniklo hradisko už v mladej dobe bronzovej a jeho 
osídlenie pokračuje i na začiatku doby halštatskej (Katkinová/Katkin 2002, 83, 84). 

Do systému lužických hradísk v Tribečských vrchoch, ktorých osídlenie pokračuje aj v dobe halštat- 
skej, patrí Žibrica (kataster obce Štitáre). O jeho využívaní v danom období svedčia nálezy keramiky, ako 
aj bronzové hroty šípov, tzv. skýtske strelky (Stegmann-Rajtár 2002, 45, 49), či železná sekera s otvorenou 
tuľajkou kruhového prierezu, ktorá nachádza paralely v neskorohalštatskom období (Stegmann-Rajtár 
2004, 183, 184). 

Žiadne zo spomenutých hradísk nebolo podrobne skúmané. Zisťovacie sondáže sa konali len na Mar- 
háte, na polohe Úhrad v Podhradí, na polohe Tábor v Krnči a na Žibrici. 


Sídliská 


V skúmanom regióne sa predpokladá 55 sídlisk doby halštatskej, no menšie výskumy boli realizované 
len na ôsmich lokalitách. Ostatné sídliská boli zistené povrchovým zberom. V katastroch niektorých obcí 
sa podarilo zistiť osídlenie na viacerých polohách. 

Pri pohľade na zmapovanie lokalít z doby halštatskej (mapa 1) je zjavné, že osídlenie sa koncentrovalo 
na tok rieky Nitry, no mnoho sídlisk sa viaže na hradiská. Neosídlený priestor na pravobreží rieky Nitry 
zrejme treba pripísať súčasnému stavu poznania, keďže na úpätí a svahoch Považského Inovca je zná- 
mych viacero polôh. Intenzívne bola zrejme osídlená oblasť medzi Topoľčanmi, Nedanovcami a obcou 
Veľký Klíž, kde bolo v katastri obcí zistených niekoľko sídliskových polôh (Nedanovce, Klátova Nová 
Ves, Veľký Klíž). Tieto sídliskové nálezy pravdepodobne súvisia s hradiskom na polohe Šiance (v katastri 
obce Klátova Nová Ves). Zázemie hradiska v Krnči bolo pravdepodobne tvorené sídliskami v Bošanoch, 
Solčanoch, Práznovciach a snáď aj v Topoľčanoch. Hustejšie osídlenie sa zistilo aj v blízkosti hradísk na 
polohách Hrad a Úhrad v katastri obce Podhradie, ku ktorým sa zrejme viažu sídliskové nálezy zo Zá- 
vady, Prašíc a Tvrdomestíc. K predpokladanému hradisku na Marháte patrí sídlisko zistené na polohe 
Pod púsťou a sídliská z horného toku Hlavinky (kataster Nitrianskej Blatnice, Lipovníka, Vozokán a Kr- 
toviec). Dosiaľ bolo zistené jedno sídlisko vekerzugskej kultúry v Pastuchove. 

Vďaka sondážam v okolí kaštieľa v obci Bošany bola nepriamo doložená existencia halštatského síd- 
liska na tejto polohe, ktorú podporujú zberové nálezy z ďalších troch polôh v katastri Bošian (Wiedermann 
1985, 62). 

Záchranné práce na stavenisku pri potoku v katastri obce Lipovník zachytili niekoľko kultúrnych jám 
datovaných nálezovým materiálom do staršej doby železnej (NS - Vondryska 1956). 

Počas výskumu uskutočneného J. Porubským v Ludaniciach (poloha Lúšteky) boli odkryté sídliskové 
jamy. Tomuto výskumu predchádzali početné prieskumy a povrchové zbery (Wiedermann 1985, 47). 

V obci Nedanovce, v polohe Luhy, sa v roku 1962 uskutočnili záchranné práce, v priebehu ktorých sa 
získali málo typické keramické fragmenty (Wiedermann 1985, 48). 

V rámci výskumu včasnostredovekej lokality v Nitrianskej Blatnici (poloha Jurko) bola preskúmaná aj 
poloha Pod púsťou. Priečnym rezom boli zistené tri horizonty osídlenia v dobe halštatskej. Významný je 
nález zahlbeného príbytku v rohu s pecou obloženou kameňmi. Na zatiaľ neidentifikovanú výrobnú čin- 
nosť poukazuje umelá koncentrácia vodných zdrojov do jedného toku, spevnenie podmokreného terénu 
a prepálené vrstvy na západnom svahu pri potoku (Ruttkay 1978, 213). 

Na Krušovskej ceste v Topoľčanoch bol začiatkom päťdesiatych rokov realizovaný záchranný vý- 
skum (Budinský-Krička 1952, 34), v priebehu ktorého sa odkrylo 31 sídliskových objektov zo staršej doby 
železnej. Preskúmané boli prevažne rôzne sídliskové jamy, no našli sa i časti zahlbenych obydlí (Romsauer 
1997, 69). 

Na východnom okraji mesta Topoľčany sa uskutočnil záchranno-zisťovací výskum, počas ktorého 
bola odkrytá sídlisková jama lužickej kultúry, datovaná do staršej doby železnej (Wiedermann 1995, 137). 

V priestore tehelne v obci Žabokreky nad Nitrou bola preskúmaná časť halštatskej chaty (NS - Vendto- 
vá 1963). 

Mapa 1. Osidlenie severnej časti Nitrianskej pahorkatiny a prilahlych svahov Považského Inovca a Tribeca v staršej dobe 
železnej (halštatskej). 


Mladšia doba železná (laténska) 


týchto lokalít bola (podobne ako halštatské) zistená povrchovými zbermi a prieskumami. Zisťovacie ale- 
bo záchranné výskumy menšieho rozsahu sa uskutočnili na štrnástich polohách. 


Pohrebiská 

Z doby laténskej je v skúmanom regióne známy zatiaľ len jeden hrobový celok. Ide o náhodný nález 
z intravilánu obce Dolné Trhovište. Podľa nálezcov sa v hrobe nachádzali dve kostry, spodná kostra mala 
dva štvorpuklicové náramky a sklený náramok. V hrobe sa údajne nachádzali aj dve nádoby a tordované 
železné tyče (Novák 1987, 77). 

Hradiská 


Doklady osídlenia v dobe laténskej sa dosiaľ zistili na štyroch hradiskách, pričom na všetkých bolo 
možné zachytiť aj predošlé, halštatské osídlenie. 

Osídlenie na Marháte pokračuje menej intenzívne než v dobe halštatskej. O jeho skorom osídlení však 
svedčí včasnolaténska spona, ako aj niekolko fragmentov spón so stredolaténskou konštrukciou, ktoré 
boli získané zberom (Jakubčinová, v tlači). 

Na Úhrade, v katastri obce Podhradie, sú dodnes viditelné zvyšky drevo-hlinitého valu. Priamo na 
kopci sa našiel depot zlatých a strieborných mincí. Významný je nález böjskych strieborných mincí typu 
Roseldorf a striebornej východonorickej mince, ktoré sú dokladom o obchodných stykoch vtedajších 
obyvatelov hradiska (Kamhalová/Kolníková 1998, 218). Na úpátí kopca boli zberom získané zlomky zo 
zásobnice a ďalších menších nádob. S týmto hradiskom pravdepodobne súvisí sídlisko zistené juhový- 
chodne od Úhradu, na polohe Mníchova roľa. Na tomto sídlisku sa pozbieralo väčšie množstvo kovo- 
vých predmetov, z ktorých najvýznamnejšie sú fragmenty železného reťazového opaska z dvojnásobne 
stočených článkov a fragment zoomorfného bočného háčika opaska (Vanglová, v tlači). 

Pri výskume hradiska Tábor, v katastri obce Krnča, bolo popri halštatskom doložené aj laténske osíd- 
lenie. Ide o dva hlboko zapustené objekty bez kolových jám. Laténska sídlisková vrstva bola výrazne 
porušená stredovekým osídlením. Našla sa tu aj železná spona spojenej konštrukcie, ako aj zlomky ma- 
ľovanej keramiky (Benadik 1967, 613) a sklený náramok (Březinová 2004, 139). 

Na hradisku Žibrica, v katastri obce Štitáre, bolo sondážami zistené porušenie neskorobronzových 
a halštatských vrstiev laténskym osídlením. Do mladšej doby železnej by bolo možné datovať sklený ko- 
rálik s tromi tmavomodrými očkami v bielom poli na modrom pozadí. Takéto koráliky sa vyskytujú od 
neskorej doby halštatskej až po strednú dobu laténsku (Stegmann-Rajtár 2004, 183, 184). 


Sídliská 


Výskumné práce sa uskutočnili na jedenástich laténskych sídliskách (zo 64 uvedených polôh). Na zá- 
klade zmapovania sídlisk možno konštatovať, že laténske sídliská boli zakladané na úrodných pôdach, 
blízko vodných tokov. Podobne ako v staršom období, sídliská sa nachádzajú na toku rieky Nitry, pričom 
pravostranné prítoky Nitry sú v danom období osídľované intenzívnejšie. Ide predovšetkým o povodie 
Radošinky a Perkovského potoka. Kým v predošlom období bol priestor medzi Topoľčanmi, Nedanov- 
cami a Veľkým Klížom osídlený husto, doba laténska je doložená len na hradisku v Krnči a na sídlisku 
v Klátovej Novej Vsi. Je zaujímavé, že s výnimkou sídliska na polohe Mníchova roľa sa nepodarilo zistiť 
Žiadne sídliská v priamej spojitosti s hradiskami. 

Možno konštatovať mierny posun osídlenia smerom do vyššej vrchoviny a vyššej nadmorskej výšky, 
zároveň však aj určitú ustálenosť osídlenia v nížine, ktorá sa prejavila pomerne tesnou väzbou nálezísk na 
nitriansku nivu. Zakladanie sídlisk v blízkosti černozeme (dolná Radošinka), resp. jej priame využívanie, 
naznačuje, že v tom období už bola pôda schopná poľnohospodárskej produkcie (Wiedermann 2001,37). 

V katastri obce Hajná Nová Ves (poloha Lúky) sa počas viacerých sezón uskutočňoval záchranný vý- 
skum laténskeho sídliska. Bolo tu odkrytých niekoľko chát datovaných do LTC (Wiedermann 1990, 174). 

V Horných Obdokovciach bola pri stavebných prácach vo vtedajšom JRD odkrytá laténska pec s roš- 
tom (NS - Hrmová 1959). 

Záchranný výskum ]. Kudláčka v Jelšovciach (1952) poskytol prvé doklady laténskeho osídlenia. Na- 
šli sa črepy z vytáčaných nádob a bronzová spona s osmičkovitým vinutím (Kudláček 1958, 54). V areáli 
JRD v Jelšovciach bol niekoľko sezón realizovaný záchranný výskum, ktorý odkryl viacero laténskych 
chát (Bátora 1983b, 41; 1987, 33). K významnejším nálezom patrí železná spona (NS - Bátora 1982). 

Výskumom v Ludaniciach (časť Mýtna Nová Ves) sa na polohe Mftvice odkryli dve chaty (Bátora/ 
Schultz 2004, 29). 

V katastri obce Malé Kršteňany boli záchranné výskumy realizované na troch polohách. Na polohe 
Pod hradiskom bolo zachytené laténske sídlisko, preskúmané boli dve porušené chaty (Porubský 1959, 
61). V materiáli sa okrem typickej laténskej keramiky objavili hrubšie črepy zdobené jamkami vtlačený- 
mi nechtom a kuželovitými výčnelkami, ktoré svedčia o dáckom vplyve (Porubský 1959, tab. VII; Ruttkay 
1966, 19). Počas záchranného výskumu na polohe Zámčisko boli odkryté kultúrne jamy z doby laténskej 
(Wiedermann 1985, 47), ďalšie na polohe kameňolomu (Wiedermann 1985, 31). 

V Nových Sadoch (poloha Dolné lúky) bol záchranným výskumom zachytený laténsky objekt (Mitáš 
2002, 133). 

Pri záchranných prácach na trase plynovodu v Topoľčanoch, poloha Sihoť, bola preskúmaná časť 
chaty (Wiedermann 1985, 21). 

Na severnom okraji extravilánu Topoľčian, na polohe Hrad, sa v priebehu záchranného výskumu 
odkryla dvojkolová chata (Wiedermann 1992, 128). 


208 TERÉZIA VANGLOVÁ 


Legenda: 
A- hradisko 
© - sidlisko 
8 - hrobový nález 


Mapa 2. Osídlenie severnej časti Nitrianskej pahorkatiny a priľahlých svahov Považského Inovca a Tribeča v mladšej dobe 
železnej (laténskej). 


V rámci výskumu na severnom okraji obce Výčapy-Opatovce (hliník pri židovskom cintoríne) sa od- 
krylo sídlisko zo záveru stupňa LTCI a stupňa LTC2 (Březinová 2006a, 309, 313). 


Chronologické stupne 


Len trinásť polôh bolo na základe nálezov presnejšie datovaných. Prevažne ide o datovanie do stred- 
nej až mladšej doby laténskej (LTC). Dosiaľ jediným nálezom zo včasnej doby laténskej je včasnolaténska 
spona, pochádzajúca zo zberu na hradisku Marhát (Jakubčinová, v tlači). Doklady osídlenia sledovanej 
oblasti v staršej dobe laténskej v súčasnosti nie sú známe, osídlenie sa v tom období koncentrovalo do 
oblasti ohybu Dunaja a do povodia dolných tokov Ipľa, Hrona a Nitry (Bujna 1994, 9). 

Do strednej doby laténskej bola fragmentmi reťazového opaska a zoomorfného závesného háčika dato- 
vaná poloha Mníchova roľa v katastri obce Podhradie. Do strednej až mladej doby laténskej bol zaradený 
zberový materiál z Bánoviec nad Bebravou, poloha Za učilišťom Tatra, a nálezy zo štyroch sídliskových 
výskumov v Hajnej Novej Vsi, Jelšovciach, Krnči a v Partizánskom. Do stupňa LTC bola datovaná aj pec 
s roštom, preskúmaná v Horných Obdokovciach. Nálezy z Marhátu svedčia o jeho osídlení i vuvedenom 
období. 

V strednej dobe laténskej sídliská sledujú poľnohospodársky vhodné pôdy. Väčšinou sú zakladané na 
sprašových návršiach blízko vodných tokov. V mladšej dobe laténskej sa pre ekonomické a ideologické 
premeny začala meniť sídlisková štruktúra keltského obyvateľstva. Vznikajú veľké opevnené sídliská 
správneho a výrobno-obchodného charakteru. Zároveň sú na strategicky významných miestach zakla- 
dané nové opevnené výšinné sídliská, ako napríklad Krnča (Bujna 1994, 11). 

Zberový materiál z Bošian (z polohy Lúžok a železný most) je rámcovo datovaný do stupňov LIC až LTD. 

Do stupňa LTD sú datované dve sídliská a jedno hradisko. Ide o neskorolaténske sídlisko v Malých 
Kršteňanoch, poloha Pod hradiskom, ktoré predstavuje zásah púchovskej a dáckej kultúry (Ruttkay 1966, 
19) a o bližšie nelokalizované sídlisko v Partizánskom (Wiedermann 1985, 31). Fragmenty púchovskej ke- 
ramiky pochádzajú zo zberu na polohe Hradište v katastri obce Malé Uherce (NS - Šiška 1957). Osady so 
zmiešaným keltsko-dáckym charakterom sa objavujú v Ponitrí, Pohroní a Poiplí (Bujna 1994, 12). Nesko- 
rolaténske osídlenie dokladá nález depotu mincí na Úhrade, kataster obce Podhradie. 


ZÁVER 


Cieľom tohto príspevku bolo zhromaždiť lokality doby železnej z priestoru východných svahov po- 
horia Považský Inovec, severnej časti Nitrianskej pahorkatiny a západných svahov pohoria Tribeč. Celý 
skúmaný priestor bol v minulosti mapovaný prostredníctvom povrchových zberov a prieskumov, ktoré 
poskytli nepriame doklady o relatívne hustom osídlení v sledovaných obdobiach. Podarilo sa získať in- 
formácie o 137 polohách datovaných do doby železnej. 

Staršiu dobu železnú tvorí databáza 68 polôh, mladšiu dobu železnú 69 polôh. Popri prevahe po- 
vrchových zberov a prieskumov sa v sledovanom priestore uskutočnilo 27 záchranných či zisťovacích 
výskumov. 


Pohrebiská 


Hrobové celky sú známe z piatich polôh - štyri sú halštatské a jeden laténsky. Významné sú dva hro- 
by vekerzugskej kultúry. V Dolnom Trhovišti sa našiel žiarový hrob (Ožďúni 2006, 20) a v Merašiciach 
kostrový, zrejme ženský hrob (Bialeková 1985, 53). V Chrabranoch bol náhodne objavený porušený žiaro- 
vý hrob (Kudláček 1952, 530). Podľa nálezcov sa v Preseľanoch našli skrčené kostry, zisťovacia sonda však 
odkryla len črepový materiál (Wiedermann 1985, 51). Zatiaľ jediným hrobovým nálezom z doby laténskej 
je náhodný nález dvoch kostier, pri ktorých sa nachádzali dva štvorpuklicové náramky a jeden sklený 
náramok (Novák 1987, 77). 


Hradiská 


Výrazný je rozdiel medzi halštatskými a laténskymi hradiskami. Kým halštatských hradísk bolo zis- 
tených deväť, laténske poznáme len štyri. Hoci laténske hradiská vznikali na polohách osídlených už 
v staršej dobe železnej, zrejme plnili inú úlohu. Halštatské hradiská mali predovšetkým obrannú funk- 
ciu. Často sa na nich nachádzajú militáriá (strelky), ako napríklad na Žibrici či na Marháte. Hradisko na 
Úhrade zrejme plnilo aj refugiálnu funkciu (Dušek 1975, 46). 

Naproti tomu z laténskych hradísk v rámci sledovaného priestoru nie sú dosiaľ známe militáriá. Tieto 
hradiská predstavovali pravdepodobne obchodné centrá regiónov, prípadne ich úlohou bola kontrola 
obchodných ciest. Diaľkový obchod dokladá nález depotu mincí na Úhrade, v ktorom sa nachádzali aj 
strieborné bójske a východonorické mince (Kamhalová/ Kolníková 1998, 218). 


Sídliská 


Do staršej doby železnej bolo zaradených 55 sídliskových nálezov. Ako už bolo spomenuté, ide pre- 
važne o nálezy získané povrchovými zbermi. Menšie výskumy alebo záchranné práce boli realizované na 
ôsmich sídliskách (Bošany, Lipovník, Ludanice, Nedanovce, Nitrianska Blatnica, dve polohy v Topoľča- 
noch a Žabokreky nad Nitrou). Dôležité sú doklady bližšie nešpecifikovanej výrobnej činnosti na sídlisku 
v Nitrianskej Blatnici (poloha Pod púsťou). 

Mladšiu dobu železnů predstavuje 64 sídliskových nálezov. Archeologický výskum sa uskutočnil na 
dvanástich polohách (Hajná Nová Ves, Horné Obdokove, Jelšovce, Ludanice, tri polohy v katastri obce 
Malé Kršteňany, Nové Sady, Partizánske, dve polohy v Topolčanoch a Výčapy-Opatovce). Váčšinu pre- 
skůmaných sídlisk možno rámcovo datovať do strednej až mladšej doby laténskej, na sídlisku v Malých 
Kršteňanoch, poloha Pod hradiskom, je doložený dácky zásah (Ruttkay 1966, 19). 

Sidliskä sa v oboch obdobiach koncentrujü predovšetkým na úrodné pódy blízko vodných tokov. 
V dobe halštatskej bolo najhustejšie osídlenie v priestore medzi Topolčanmi, Nedanovcami a Velkým 
Klížom. Zdá sa, že v danom období boli pravostranné pritoky rieky Nitry osídlené slabšie, než je tomu 
v nasledujúcom období. Sídliská boli zrejme úzko viazané na hradiská, ktoré im mali v pohnutých časoch 
poskytovať ochranu. 

Laténske sídliská boli koncentrované skôr v oblasti pravostranných prítokov rieky Nitry (Hlavinka). 
Takmer neosídlený ostal priestor medzi Topoľčanmi a Veľkým Klížom. V dobe laténskej sa úzke prepo- 
jenie medzi sídliskami a hradiskami stráca. 

V oboch obdobiach sa pri zmapovaní známych lokalít objavili takmer neosídlené priestory. Vzhľadom 
na spôsob získania poznatkov o osídlení (povrchové zbery a prieskumy) je pravdepodobné, že intenzív- 
nejšie skúmanie regiónu by prinieslo nové a podrobnejšie údaje o jeho osídlení nielen v dobe železnej. 


SÚPIS LOKALÍT 
(číslovanie zodpovedá číslam na mapových prílohách) 


Lokality zo staršej doby železnej 


Bošany, Za humnami (okr. Partizánske), O. Krupica - zber, staršia doba železná (Wiedermann 1985, 39). 

Bošany, Zadné zhony (okr. Partizánske), O. Krupica - zber, staršia doba železná (Wiedermann 1985, 42). 

. Bošany, Lúžok (okr. Partizánske), O. Krupica - zber, staršia doba železná (Wiedermann 1985, 42, 43). 

. Bošany, kaštieľ (okr. Partizánske), O. Krupica - zisťovací výskum, staršia doba železná (Wiedermann 

1985, 62). 

5. Brezolupy, nelokalizované (okr. Bánovce nad Bebravou), J. Ďurmek - zber, staršia doba železná (Wie- 
dermann 1985, 75). 

6. Brodzany, Kamenec (okr. Partizánske), O. Krupica - zber, staršia doba železná (Wiedermann 1985, 67). 

7. Dolné Trhovište, Klince (okr. Hlohovec), náhodný hrobový nález, vekerzugská kultúra (Ožďúni 2006, 
20 n.). 

8. Hajná Nová Ves, chmeľnica (okr. Topoľčany), E. Opluštil - zber, staršia doba železná (Wiedermann 
1985, 66). 

9. Hubina, Marhát (okr. Piešťany), zber, staršia doba železná (Jakubčinová, v tlači). 

10. Chrabrany, kravín JRD (okr. Topoľčany), J. Porubský - zber, staršia doba železná (NS - Porubský 
1953). 

11. Chrabrany, asi 1 km severne od obce (okr. Topoľčany), J. Kudláček - náhodný hrobový nález, staršia 
doba železná (Kudláček 1952, 530). 

12. Chynorany, Široké (okr. Partizánske), O. Krupica - zber, staršia doba železná (Wiedermann 1985, 46). 

13. Kamanová, spraš. vlna medzi cintorínom a riekou Nitra (okr. Topoľčany), (3. Krupica - zber, staršia 
doba železná (NS - Krupica 1972b). 

14. Klátova Nová Ves, Zadná kostolná (okr. Topoľčany), náhodný nález (Wiedermann 1985, 50). 

15. Klátova Nová Ves, časť Janova Ves, Šiance (okr. Topoľčany), hradisko, O. Krupica (1976), G. Bahelková 
a J. Gergel (1978) - zber, staršia doba železná (Wiedermann 1985, 55, 69, 71). 

16. Klátova Nová Ves, časť Turčianky, Rakytová (okr. Topoľčany), O. Krupica- zber, staršia doba železná 
(Wiedermann 1985, 57). 

17. Klátova Nová Ves, časť Janova Ves, Dielec (okr. Topoľčany), O. Krupica - zber, staršia doba železná 
(Wiedermann 1985, 58). 

18. Klátova Nová Ves, Hrádok (okr. Topoľčany), O. Krupica - zber, staršia doba železná (Wiedermann 1985, 62). 

19. Klátova Nová Ves, sádocké močidlá (okr. Topoľčany), O. Krupica - zber, staršia doba železná (Wieder- 
mann 1985, 67). 

20. Klátova Nová Ves, cintorín (okr. Topoľčany), O. Krupica - zber, staršia doba železná (Wiedermann 1985, 69). 

21. Koniarovce, Hôrka (okr. Topoľčany), L. Bánesz - zber, staršia doba železná (NS - Bánesz 1958b). 

22. Kovarce, Veľký Tribeč (okr. Topoľčany), J. Katkinová, S. Katkin - prieskum, staršia doba železná (Kat- 
kinová/Katkin 2002, 83, 84). 

23. Krnča, Tábor (okr. Topoľčany), B. Benadik - zisťovací výskum, staršia doba železná (Benadik 1967, 612- 
618). 

24. Krtovce, na roliach (okr. Topoľčany), O. Krupica - zber, staršia doba železná (NS - Krupica 19724). 

25. Lipovník, pri potoku (okr. Topoľčany), J. Vondryska - záchranné práce, staršia doba železná (NS - 
Vondryska 1956). 

26. Ludanice, Lúšteky (okr. Topoľčany), J. Porubský - výskum, staršia doba železná (Wiedermann 1965, 47). 

27. Ludanice, škola (okr. Topoľčany), E. Opluštil - zber, trácka kultúra (Wiedermann 1985, 31). 

28. Lužany, Panské lány nad lúkami (okr. Topoľčany), A. Rizman - zber, staršia doba železná (NS - Pivovarová 
1964). 

29. Malé Ripňany, medzi obcou a Biskupovou (okr. Topoľčany), K. Pieta - zber, staršia doba železná (NS 

- Kolník 1958). 

30. Malé Uherce, pod tehelňou (okr. Partizánske), O. Krupica - zber, staršia doba železná (Wiedermann 

1985, 46). 

31. Malé Uherce, pri kostole (okr. Partizánske), O. Krupica, zber, staršia doba železná (Wiedermann 1985, 62). 

32. Malé Uherce, Hradište pod Šípkom (okr. Partizánske), zber, staršia doba železná (NS - Porubský 

1957). 

33. Merašice, intravilán (okr. Hlohovec), hrob - náhodný nález, vekerzugská kultúra (Bialeková 1985, 53, 54). 

34. Nedanovce, časť Krásno, Briežky (okr. Partizánske), O. Krupica - zber, staršia doba železná (Wieder- 

mann 1985, 42). 

35. Nedanovce, časť Krásno, Luhy (okr. Partizánske), O. Krupica - záchranný výskum, staršia doba želez- 

ná (Wiedermann 1985, 48). 

36. Nedanovce, časť Krásno, ihrisko v Luhoch (okr. Partizánske), O. Krupica - zber, staršia doba železná 

(Wiedermann 1985, 57). 

37. Nedanovce, časť Krásno, intravilán (okr. Partizánske), O. Krupica - zber, staršia doba železná (Wieder- 

mann 1985, 58). 

38. Nedanovce, časť Krásno, Kamenec (okr. Partizánske), O. Krupica - zber, staršia doba železná (Wieder- 

mann 1985, 59). 

39. Nedanovce, časť Krásno, Barónkina záhrada (okr. Partizánske), zber, staršia doba železná (Wieder- 

mann 1985, 60). 

40. Nitrianska Blatnica, Pod púsťou (okr. Topoľčany), A. Ruttkay - výskum, staršia doba železná (Ruttkay 
1978, 213). 

41. Oponice, extravilán (okr. Topoľčany), E. Opluštil - zber, staršia doba železná (Wiedermann 1985, 53). 

42. Oponice, extravilán (okr. Topoľčany), E. Opluštil - zber, staršia doba železná (Wiedermann 1985, 64). 

43. Oponice, Za depom (okr. Topoľčany), E. Wiedermann - zber, staršia doba železná (Wiedermann 1985, 79). 

44. Partizánske, pod tehelňou (okr. Partizánske), O. Krupica - prieskum, staršia doba železná (Wiedermann 
1985, 46). 

45. Pastuchov, južne od prameňa v polohe Dielce (okr. Hlohovec), prieskum, vekerzugská kultúra (Fusek/ 
Hunka/Fačkovec 1996, 8). 

46. Podhradie, Hrad (okr. Topolčany), zber, staršia doba železná (Wiedermann 1985, 60). 

47. Podhradie, Úhrad (okr. Topoľčany), O. Krupica - zber, staršia doba železná (Wiedermann 1985, 60). 

48. Prašice, Bukovina (okr. Topolčany), ojedinelý nález železného čakana, staršia doba železná (NS - Wie- 
dermann 1989b). 

49. Presefany, Tábor (okr. Topolčany), E. Opluštil - zisťovacia sonda, staršia doba železná (Wiedermann 
1985, 51). 

50. Solčany, starý mlyn (okr. Topoľčany), T. Kolník - prieskum, staršia doba železná (Wiedermann 1985, 38). 

51.Štitáre, Žibrica (okr. Nitra), S. Stegmann-Rajtár - zisťovací výskum, staršia doba železná (Stegmann- 
Rajtár 2002, 45-52). 

52. Topoľčany, Krušovská cesta (okr. Topoľčany), V. Budinský-Krička - výskum sídliska, staršia doba že- 
lezná (Romsauer 1997, 137). 

53. Topoľčany, Škvorákova tehelňa (okr. Topoľčany), E. Opluštil - zber, staršia doba železná (Wiedermann 
1985, 33, 49). 

94. Topoľčany, východný okraj mestského jadra (okr. Topoľčany), E. Wiedermann - výskum sídliska, 
staršia doba železná (Wiedermann 1995, 137). 

55. Topoľčany, Hrad (okr. Topoľčany), E. Opluštil - zber, staršia doba železná (Wiedermann 1985, 15). 

26. Topoľčany, pivovar (okr. Topoľčany), E. Opluštil - zber, staršia doba železná (Wiedermann 1985, 32). 

57. Topolčany, Škvorákova tehelňa (okr. Topolčany), J. Porubský - záchranné práce, staršia doba železná 
(Wiedermann 1985, 37). 

58. Topoľčany, časť Práznovce (okr. Topoľčany), O. Krupica - zber, staršia doba železná (Wiedermann 1985, 57). 

99. Tvrdomestice, Dolné vinohrádky (okr. Topoľčany), O. Krupica - zber, staršia doba železná (Wieder- 
mann 1985, 75). 

60. Veľké Dvorany, Nový vinohrad (okr. Topoľčany), E. Opluštil - zber, staršia doba železná (Wiedermann 
1985, 14). 

61. Veľké Hoste, Chrastice (okr. Bánovce nad Bebravou), E. Opluštil - zber, staršia doba železná (Wieder- 
mann 1985, 64). 

62. Veľké Chlievany, Tábor (okr. Bánovce nad Bebravou), A. Ruttkay/ Rejholec - prieskum, staršia doba 
železná (Ruttkay/Rejholec 1982b, 258, Nešporová 2002, 43). 

63. Veľký Klíž, Podluštek (okr. Partizánske), O. Krupica - zber, staršia doba železná (Wiedermann 1985, 63). 

64. Veľký Klíž, Krtince (okr. Partizánske), O. Krupica - zber, staršia doba železná (Wiedermann 1985, 68). 

65. Vozokany, Podstocký mlyn (okr. Topoľčany), A. Ruttkay, E. Rejholec - prieskum, staršia doba železná 
(NS - Ruttkay/Rejholec 1981). 

66. Závada, Chríb (okr. Topoľčany), O. Krupica - zber, staršia doba železná (Wiedermann 1985, 58). 

67. Závada, Bukovce (okr. Topoľčany), E. Wiedermann - zber, staršia doba železná (NS - Wiedermann 

1933). 
„Žabokreky nad Nitrou, tehelňa (okr. Topoľčany), V. Vendtová - záchranný výskum, staršia doba želez- 
ná, sídlisko (Wiedermann 1985, 49). 


6 


[oe] 


Lokality z mladšej doby železnej 


1. Bánovce nad Bebravou, za učilišťom Tatra (okr. Bánovce nad Bebravou), J. Ďurmek - zber, mladšia 
doba železná LTC (Březinová 1980, 38). 

2. Bošany, Lúžok (okr. Partizánske), O. Krupica - zber, mladšia doba železná LTC-LTD (Wiedermann 
1985, 42, 43). 

3. Bošany, železný most (okr. Partizánske), O. Krupica - zber, mladšia doba železná LTC-LTD (Wieder- 
mann 1985, 39). 

4. Brezolupy, Hlaviny (okr. Partizánske), V. Budaváry - zber, mladšia doba železná (Březinová 2006b, 31). 

5. Brodzany, Šujanov vinohrad (okr. Partizánske), O. Krupica - záchranné práce z porušených objektov, 

mladšia doba železná (Wiedermann 1985, 48). 

. Cab, Pasienky (okr. Nitra), P. Milo - zber, mladšia doba železná (Milo 2003, 95). 

; Čermany, Sekera ? (okr. Topolčany), O. Krupica - zber, mladšia doba železná (Wiedermann 1985, 55). 

8. Čermany, východne od cesty z Čermian do Horných Obdokoviec (okr. Topoľčany), J. Bátora - zber, 
mladšia doba železná (Bátora 1983a, 36). 

9. Dolné Trhovište, Zlatárky (okr. Hlohovec), P. Novák - zber, mladšia doba železná (Ožďúni 2006, 21). 

10. Dolné Trhovište, intravilán (okr. Hlohovec), hrob - náhodný nález, mladšia doba železná (Novák 1987, 77). 

11. Dvorany nad Nitrou, intravilán (okr. Topoľčany), J. Porubský - zber, mladšia doba železná (NS - Bu- 
dinský-Krička 1951). 

12. Hajná Nová Ves, Lúky (okr. Topoľčany), E. Wiedermann - výskum sídliska, mladšia doba železná LTC 
(Wiedermann 1990, 174). 

13. Hajná Nová Ves, Sádok (okr. Topoľčany), E. Wiedermann - zber, mladšia doba železná (NS - Wieder- 
mann 1988). 

14. Horné Lefantovce, Lápa nad stokama (okr. Nitra), A. Rizman - zber, mladšia doba železná (NS - Bánesz 
19288). 

15. Horné Obdokovce, JRD-kravin (okr. Topoľčany), M. Hrmová - záchranný výskum, mladšia doba že- 
lezná LTC, pec s roštom (NS - Hrmová 1959). 

16. Hubina, Marhát (okr. Piešťany), zber, mladšia doba železná (Jakubčinová, v tlači). 

17. Chynorany, Široké (okr. Partizánske), O. Krupica - zber, mladšia doba železná (Wiedermann 1985, 46). 

18. Jacovce, pri močiari (okr. Topolčany), E. Opluštil - zber, mladšia doba železná (NS - Opluštil 1973). 

19. Jacovce, intravilán (okr. Topoľčany), E. Wiedermann - zber, mladšia doba železná (Wiedermann 1985, 14). 

20. Jelšovce, areál JRD (okr. Nitra), ]. Bátora - výskum, mladšia doba železná LTC (Bátora 1983b, 41; 1985, 
46, 47). 


N ርእ 

21.Jelšovce, medzi cestami, extravilán (okr. Nitra), M. Hanuliak - zber, mladšia doba železná (NS - Hanu- 
liak 1998; Hanuliak 1999, 50). 

22. Kamanová, Sihoť (okr. Topoľčany), A. Ruttkay, E. Rejholec - zber, mladšia doba železná (Ruttkay/Rej- 
holec 19821, 257). 

23. Klátova Nová Ves, Zadná kostolná (okr. Partizánske), O. Krupica - zber, mladšia doba železná (Wieder- 
mann 1985, 67). 

24. Krnča, Tábor (okr. Topoľčany), B. Benadik - zisťovací výskum, mladšia doba železná (Benadik 1967, 613). 

25. Krtovce, hrádza (okr. Topoľčany), J. Gergel, E. Wiedermann - zber, mladšia doba železná (Wiedermann 
1985, 81). 

26. Ludanice, časť Mýtna Nová Ves, Mftvice (okr. Topoľčany), J. Bátora - výskum, mladšia doba železná 
(Bátora/Schultz 2004, 29). 

27. Ludanice, cintorín (okr. Topoľčany), V. Budinsky-Kricka - zber, laten (NS - Budinský-Krička 1951). 

28. Ludanice, Lúšteky ? (okr. Topoľčany), E. Opluštil - zber, mladšia doba železná (Wiedermann 1985, 47). 

29. Lukáčovce, Farské (okr. Nitra), G. Fusek - zber, mladšia doba železná (Fusek 1997, 54). 

30. Lukáčovce, Jutrá (okr. Nitra), G. Fusek - zber, mladšia doba železná (Fusek 1996, 58-60). 

31. Lužany, pieskovisko JRD (okr. Topoľčany), E. Opluštil - obhliadka, mladšia doba železná (Wiedermann 
1985, 16). 

32. Lužany, Za čiernym mostom (okr. Topoľčany), E. Opluštil - zber, mladšia doba železná (NS - Rajček 
1963). 

33. Lužany, Nižehradská (okr. Topoľčany), J. Bátora - zber, mladšia doba železná (Bátora 19831, 36-37). 

34. Malé Kršteňany, Pod hradiskom (okr. Partizánske), J. Porubský - záchranný výskum, mladšia doba 

železná LTD (Porubský 1959, 60). 

35. Malé Kršteňany, kameňolom (okr. Partizánske), J. Porubský - záchranný výskum, mladšia doba želez- 

ná (Wiedermann 1985, 31). 

36. Malé Kršteňany, Zámčisko (okr. Partizánske), J. Porubský - záchranný výskum, mladšia doba železná 

(Wiedermann 1985, 47). 

37. Malé Ripňany, Od obsolovského (okr. Topolčany), E. Wiedermann - zber, mladšia doba železná (NS - 

Wiedermann 1990). 

38. Malé Ripňany, dolné povodie potoka Hlavinka (okr. Topoľčany), M. Kopčeková, A. Parobková, M. Ko- 

žuchová, I. Farárik - zber, mladšia doba železná (Kopčeková et al. 2007, 108-111). 

39. Malé Ripňany, povodie potoka Hlavinka (okr. Topoľčany), E. Wiedermann - zber, mladšia doba želez- 

ná (Wiedermann 1991, 108). 

40. Malé Ripňany, Vráta (okr. Topoľčany), G. Březinová - zber, mladšia doba železná (Březinová 1990, 41). 

41. Malé Ripňany, dom č. 66/Bahelkova roľa (okr. Topoľčany), G. Bahelková - zber, mladšia doba železná 

(Wiedermann 1985, 71). 

42. Malé Uherce, Hradisko (okr. Partizánske), O. Krupica, S. Šiška - zber, mladšia doba železná (NS - Sed- 

lák 1970: NS - Šiška 1957). 

43. Malé Uherce, pod tehelňou (okr. Partizánske), O. Krupica - zber, mladšia doba železná (Wiedermann 

1985, 46). 

44. Nedanovce, časť Krásno, Luhy (okr. Partizánske), O. Krupica - zber, mladšia doba železná (Wieder- 

mann 1985, 48). 

45. Nedašovce, Pasienky-baňa (okr. Topoľčany), E. Opluštil - zber, mladšia doba železná (Wiedermann 

1985, 65). 

46. Norovce, Horné lúky (okr. Topoľčany), M. Vlnka - zber, mladšia doba železná (NS - Ruttkay 1966). 

47.Nové Sady, Dolné Lúky (okr. Nitra), V. Mitáš - záchranný výskum sídliska, mladšia doba železná (Mi- 
táš 2002, 133 n.). 

48. Oponice, Od hradskej (okr. Topoľčany), P. Bisták a R. Daňo - zber, mladšia doba železná (NS - Bisták/ 
Daňo 2005). 

49. Oponice, pod hradom (okr. Topoľčany), J. Gergel a J. Kamacho - zber, mladšia doba železná (NS - Wie- 
dermann 19894). 

50. Oponice, Štátne majetky (okr. Topoľčany), ]. Bujna - prieskum, mladšia doba železná, kultúrne jamy 
(NS - Bujna 1974). 

51. Partizánske, nelokalizované (okr. Partizánske), J. Porubský - záchranný výskum, mladšia doba želez- 
ná LTD (Wiedermann 1985, 31). 

52. Partizánske, Šimonovany-Diery (okr. Partizánske), L. Veliačik - obhliadka, mladšia doba železná (Ve- 
liacik 1988, 139). 

53. Podhradie, Mníchova roľa (okr. Topoľčany), K. Pieta - zber, mladšia doba železná (Vanglová, v tlači). 

54. Podhradie, Úhrad (okr. Topoľčany), Z. Packa - zber, mladšia doba železná (Vanglová, v tlači). 

55. Podlužany, vodovodná ryha pri osade Zlobina (okr. Topoľčany), ]. Bátora - zber, mladšia doba železná 
(Bátora 1983a, 37). 

26. Radošina, trnený mlyn (okr. Topoľčany), J. Gergel a E. Wiedermann - zber, mladšia doba železná (NS 
- Wiedermann 1986). 

57. Šišov, okolie kostola (okr. Bánovce nad Bebravou), mladšia doba železná(Nešporová 2002, 44). 

58. Štitáre, Žibrica (okr. Nitra), S. Stegmann-Rajtár - výskum, mladšia doba železná (Stegmann-Rajtár 2004, 
133, 184). 

99. Topoľčany, Sihoť (okr. Topoľčany), E. Opluštil, J. Vondryska - záchranné práce na trase plynovodu, 
mladšia doba železná (Wiedermann 1935, 21). 

60. Topoľčany, hrad (okr. Topoľčany), E. Opluštil - obhliadka, mladšia doba železná (Wiedermann 1985, 19). 

61. Topoľčany, hrad (okr. Topoľčany), E. Wiedermann - záchranný výskum sídliska, mladšia doba železná 
(Wiedermann 1992, 128, 129). 

62. Topoľčany, Škvorákova tehelňa (okr. Topoľčany), ]. Porubský - zber, mladšia doba železná (Wieder- 
mann 1985, 34, 36). 

63. Veľké Dvorany, Nový vinohrad (okr. Topoľčany), E. Opluštil - zber, mladšia doba železná (Wieder- 
mann 1985, 14). 

64. Veľké Ripňany, Dlhé nízke (okr. Topoľčany), E. Wiedermann - zber, mladšia doba železná (Wieder- 
mann 1991, 108). 

65. Výčapy-Opatovce, hliník (okr. Nitra), J. Porubský - výskum, mladšia doba železná LTC (Točík 1959, 841). 

66. Zbehy, Dolu brehmi (okr. Nitra), P. Milo - zber, mladšia doba železná (Milo 2003, 95, 96). 

67. Zbehy, Kapustnice (okr. Nitra), P. Milo - zber, mladšia doba železná (Milo 2003, 95, 96). 

68. Zbehy, Celé (okr. Nitra), P. Milo - zber, mladšia doba železná (Milo 2003, 95, 96). 

69. Žabokreky nad Nitrou, tehelňa (okr. Topoľčany), V. Vendtová - výskum, mladšia doba železná (NS - 
Vendtová 1963). 


Citované nálezové správy (NS) 
(Výskumné nálezové správy. Nepublikované. Archív Archeologického ústavu SAV v Nitre.) 

Besiedlung des nördlichen Teils des Hügellandes Nitrianska pahorkatina 
und der anliegenden Hänge der Gebirge Považský Inovec und Tribeč 
in der Eisenzeit 


Terézia Vangľová 


ZUSAMMENFASSUNG 


Im Beitrag widmen wir uns der Problematik der Besiedlung des nôrdlichen Teils des Hůgellandes Nitrianska pahorkatina 
und der anliegenden Hánge der Gebirge Považský Inovec und Tribeč in der Eisenzeit. Erfasst wurden 137 Lagen (68 aus der 
Hallstattzeit, 69 aus der Latěnezeit). Die Mehrheit der Funde wurde bei den Begehungen und Oberfláchenbesichtigungen 
gewonnen, Grabungen kleineren Ausmaßes wurden in 27 Lagen durchgeführt. 

In die ältere Eisenzeit werden vier Lagen mit Grabfunden datiert. Alle Gräber wurden zufällig gefunden. Ganz bedeutend 
ist der Fund von Gräbern der Vekerzug-Kultur in Dolné Trhovište und Merašice. Ein junghallstattzeitliches Grab wurde 
im Kataster der Gemeinde Chrabrany freigelegt. Problematisch ist der Fund aus Preselany. Auf Grund der Meldung über 
Skelette wurde ein Feststellungsschnitt angelegt, aus dem nur Scherbenmaterial gewonnen wurde. Heutzutage sind neun 
hallstattzeitliche Burgwälle bekannt. Feststellungsschnitte wurden auf vier Burgwällen angelegt (Marhát, Uhrad v Podhradí, 
Tábor v Krnči, Zibrica). Mit Ausnahme des angenommenen Burgwalls in der Lage Tábor in Velké Chlievany wurde in allen 
Lagen eine Befestigung erfasst. Vor allem bei der Oberfláchenbesichtigung und Begehung wurden 55 Siedlungsfláchen aus 
der älteren Eisenzeit festgestellt. Die Grabungen wurden in acht Lagen durchgeführt. Bedeutend ist die Besiedlung der Lage 
Pod púsťou (Kataster der Gemeinde Nitrianska Blatnica), wo eine bis jetzt nicht näher definierbare Produktionstätigkeit 
belegt wurde. Der Blick auf die Karte (Karte 1) zeigt, dass sich die Besiedlung in der Nähe des Flusses Nitra konzentriert 
hat. Der unbesiedelte Raum am rechten Ufer des Flusses Nitra muss wahrscheinlich dem gegenwärtigen Erkenntnisstand 
zugeschrieben werden, da am Fuße und auf den Hängen des Gebirges Považský Inovec mehrere Lagen bekannt sind. 
Intensiv war der Raum zwischen den Gemeinden Topolčany, Nedanovce und Velký Kliz besiedelt, diese Siedlungen sind 
wahrscheinlich mit dem nahen Burgwall Šiance (Kataster der Gemeinde Klátova Nová Ves) eng verknüpft. Die Mehrheit 
der Siedlungen scheint mit den Burgwällen zusammenzuhängen. 

Aus der untersuchten Region ist heutzutage ein einziger Grabverband aus der jüngeren Eisenzeit bekannt. Im 
Gemeindegebiet von Dolné Trhovište wurden ganz zufällig zwei Skelette entdeckt. Das untere Skelett hatte zwei 
vierbuckelige Armringe und einen Glasarmring. Die latenezeitlichen Funde wurden auf vier Burgwällen erfasst. Der Berg 
Marhät wurde wahrscheinlich sehr früh besiedelt, aus diesem Berg wurde bei der Begehung eine frühlatenezeitliche Fibel 
gefunden. Auf dem Burgwall Tábor in Krnča wurden zwei Objekte untersucht, die latěnezeitliche Siedlungsschicht war 
durch die mittelalterliche Besiedlung gestört. Die Geschäftskontakte lassen sich auch durch den Depotfund von silbernen 
und goldenen Münzen aus der Lage Úhrad belegen, in dem sich auch Bojer Münzen und ostnorische Münzen befanden. 
Die Ausnutzung des Burgwalls auf dem Berg Zibrica setzte auch in der jüngeren Eisenzeit fort, was sich durch Fund einer 

Glasperle belegen lässt. Obwohl latěnezeitliche Burgwälle in den Lagen entstehen, die schon in der älteren Eisenzeit besiedelt 
waren, erfüllen sie wahrscheinlich eine andere Aufgabe. Hallstattzeitliche Burgwälle erfüllen vor allem die Schutzfunktion, 
es sind dort oft Militaria zu finden (Pfeilspitzen) - z. B. auf dem Berg Zibrica oder Marhät. Auf den Burgwällen aus der 
jüngeren Eisenzeit wurden bis jetzt keine Militaria gefunden, aber der Depotfund von Münzen belegt eher ihre Aufgabe 
in den Geschäftskontakten. Es wurden 65 Lagen mit Siedlungsfunden erfasst (Karte 2), die Grabungen wurden in elf 
Lagen durchgeführt (z. B. Hajná Nová Ves, Ludanice, Výčapy-Opatovce). Auch in diesem Zeitabschnitt konzentriert sich 
die Besiedlung in der Nähe des Flusses Nitra, aber im Unterschied zum vorherigen Zeitabschnitt erfasst die Besiedlung 
auch das rechte Ufer (besonders das Wassereinzugsgebiet des Flusses Radošinka und des Baches Perkovský potok). Fast 
unbesiedelt blieb der Raum zwischen den Gemeinden Topolčany, Nedanovce und Velký Klíž. 

In beiden Zeitabschnitten wurden bei der Kartierung von bekannten Lokalitäten fast unbesiedelte Gebiete erfasst. 
Angesichts der Gewinnung von Erkenntnissen über die Besiedlung (Lesefunde und Begehungen) ist wahrscheinlich, 
dass eine intensive Erforschung der Region neue und detaillierte Angaben über ihre Besiedlung nicht nur in der Eisenzeit 
bringen würde. 


Karte 1. Besiedlung des nördlichen Teils des Hügellandes Nitrianska pahorkatina und der anliegenden Hänge der Gebirge 
Považský Inovec und Tribeč in der älteren Eisenzeit (Hallstattzeit). 

Karte 2. Besiedlung des nordlichen Teils des Hůgellandes Nitrianska pahorkatina und der anliegenden Hánge der Gebirge 
Považský Inovec und Tribeč in der jüngeren Eisenzeit (Latenezeit). 

